<http://schema.org/articleBody>
"Les enquestes i els sondejos ordin\u00E0riament ens demanen qu\u00E8 pensem d&amp;#039;una determinada q\u00FCesti\u00F3. Per\u00F2 gaireb\u00E9 mai no ens pregunten qu\u00E8 fem en relaci\u00F3 amb aquella determinada q\u00FCesti\u00F3. Ens demanen qu\u00E8 pensem de les desigualtats socials, o b\u00E9 qu\u00E8 pensem de les retallades, o b\u00E9 de l&amp;#039;atur, de la seguretat, de la immigraci\u00F3 o de les relacions entre Catalunya i Espanya. Generalment no ens demanen qu\u00E8 fem en relaci\u00F3 amb aquestes q\u00FCestions. Potser \u00E9s que no s&amp;#039;espera que fem gran cosa perqu\u00E8 el paper que tenim atribu\u00EFt \u00E9s el d&amp;#039;espectadors de la realitat. I els espectadors, ja se sap, manifesten opinions sobre l&amp;#039;espectacle, per\u00F2 no hi actuen o, com a m\u00EDnim, no en s\u00F3n actors principals. En tot cas, potser alguna vegada, exerceixen de figurants. Tamb\u00E9 \u00E9s habitual, entre actors i actrius, que els seus papers siguin molt secundaris, de repartiment, per\u00F2 no sempre se n&amp;#039;adonen. Aix\u00F2 \u00E9s el que expressava Trevanian a la dedicat\u00F2ria inicial de Shibumi quan, despr\u00E9s d&amp;#039;enumerar alguns personatges ficticis centrals de l&amp;#039;obra per\u00F2 ignorar els reals, deia: &amp;quot;Cap dels altres personatges i organitzacions mencionats t\u00E9 cap base real, encara que alguns no se n&amp;#039;adonen&amp;quot;.L&amp;#039;opini\u00F3 p\u00FAblica de cada moment, entesa com la suma d&amp;#039;opinions dels individus sobre un o diversos temes, o com la correlaci\u00F3 de forces entre maneres de pensar diferents, es considera una dada que els actors principals de la pol\u00EDtica hauran de tenir en compte per no prendre mal. D&amp;#039;actors principals, si redu\u00EFm la pol\u00EDtica a la condici\u00F3 d&amp;#039;espectacle, n&amp;#039;hi ha molt pocs. I estan condicionats per uns estrets marges de maniobra. Diu el gui\u00F3 de la rutina que l&amp;#039;esfor\u00E7 principal dels actors pol\u00EDtics no consisteix a adequar la seva actuaci\u00F3 al parer majoritari, sin\u00F3 a treballar esfor\u00E7adament per obtenir l&amp;#039;aval m\u00E9s ampli per a les actuacions que ja es fan. Per aix\u00F2, sovint, en pol\u00EDtica, atribu\u00EFm m\u00E9s m\u00E8rit no pas a qui modifica comportaments en funci\u00F3 dels plantejaments dels que representa, sin\u00F3 a qui \u00E9s capa\u00E7 de conv\u00E8ncer-los que la millor opci\u00F3 \u00E9s la d&amp;#039;actuar com ja s&amp;#039;est\u00E0 fent.La base del sistema democr\u00E0tic som nosaltres, la gent. Hi ha la condici\u00F3 de l&amp;#039;espectador que es limitar\u00E0 el dia de les eleccions a exercir el dret a votar, o a no fer-ho, fins que arribi la nova festa de guardar de la lit\u00FArgia democr\u00E0tica. Hi ha la condici\u00F3 de l&amp;#039;activista amb voluntat de participaci\u00F3 i d&amp;#039;intervenci\u00F3 permanent en una pol\u00EDtica que desbordi l&amp;#039;escenari i es barregi amb el p\u00FAblic. I, entre una condici\u00F3 i l&amp;#039;altra, hi ha un ventall molt gran de possibilitats. Podem nom\u00E9s contemplar i votar, sense m\u00E9s comprom\u00EDs, exclamar-nos de la pol\u00EDtica &amp;quot;allunyada de la gent&amp;quot;, i omplir l&amp;#039;escenari de verdura i ous esclafats. Per\u00F2 l&amp;#039;art de la pol\u00EDtica l&amp;#039;haur\u00EDem de veure com un component tan rellevant de la nostra vida col\u00B7lectiva que la pr\u00E0ctica llanc\u00EDvola i reactiva hi tingu\u00E9s nom\u00E9s una pres\u00E8ncia epis\u00F2dica. La base del sistema democr\u00E0tic som la gent. El vot \u00E9s un dret. Per\u00F2 de drets en tenim molts m\u00E9s. I la nostra responsabilitat pol\u00EDtica no es limita al vot. La pol\u00EDtica la fem tots plegats cada dia. Amb el que pensem i amb el que diem que pensem. Amb el que diem que fem i amb el que fem realment. Amb el que exhibim i el que ocultem.La hip\u00F2tesi de coher\u00E8ncia segons la qual hi ha una correspond\u00E8ncia entre el que diem que pensem i el que fem \u00E9s, com a m\u00EDnim, optimista. Quan som interrogats, solem respondre d&amp;#039;acord amb una imatge idealitzada de nosaltres mateixos. D&amp;#039;acord amb els criteris d&amp;#039;aquella persona que voldr\u00EDem ser. Responem per agradar-nos. I a l&amp;#039;hora d&amp;#039;actuar, si es tracta de fer-ho de cara a la galeria, tamb\u00E9. Fem petites interpretacions d&amp;#039;autoconsum. Aix\u00ED gestionem les contradiccions i els dubtes interns. I procurem omplir els espais buits insondables entre els nostres pensaments secrets i les nostres accions.En un entorn de llibertats, els objectius pol\u00EDtics m\u00E9s ambiciosos, si s\u00F3n volguts de veritat, si comporten el comprom\u00EDs ferm de treballar per assolir-los, si no s\u00F3n nom\u00E9s poesia i profecia, s&amp;#039;expliciten i s&amp;#039;enarboren permanentment. Els partits pol\u00EDtics realment partidaris de la independ\u00E8ncia de Catalunya, per posar un exemple triat a l&amp;#039;atzar, ho poden manifestar desacomplexadament. Poden pensar-ho, dir-ho, i explicar com actuaran per assolir-la. No nom\u00E9s com a somni, o com un relat de fum, sin\u00F3 com a objectiu pol\u00EDtic i, si va de bo, com a projecte.Moltes de les persones que a les enquestes afirmen ser partid\u00E0ries d&amp;#039;una Catalunya sobirana, per continuar amb l&amp;#039;exemple, votaran formacions pol\u00EDtiques que no han incorporat la q\u00FCesti\u00F3 de la sobirania ni en el seu programa del tercer mil\u00B7lenni. No vol dir pas que aquestes formacions hi estiguin en contra; simplement, la q\u00FCesti\u00F3 no \u00E9s a l&amp;#039;agenda de la seva proposta pol\u00EDtica real. D&amp;#039;altra banda, no podem pas retreure res a sobiranistes i independentistes d&amp;#039;enquesta, per\u00F2 no de vot. Perqu\u00E8 la llibertat consisteix tamb\u00E9 a poder manifestar que pensem all\u00F2 que pensar\u00EDem si f\u00F3ssim qui ens agradaria ser i, en canvi, votar el que ens convingui.Per\u00F2, considerant que la radicalitat massa temps amagada al fons del cor pot c\u00F3rrer el risc de marcir-se... \u00BFi si alguna vegada prov\u00E9ssim tamb\u00E9 de votar com si f\u00F3ssim la gent que ens agradaria ser? "^^<http://www.w3.org/2001/XMLSchema#string>
<http://www.ara.cat/opinio/Pensar-actuar-sobiranament_0_582541770.html>